จับตาพรุ่งนี้! MSCI รับดัชนีตลาดหุ้นจีนร่วมกลุ่มคำนวณหรือไม่
จับตาพรุ่งนี้ ! MSCI รับดัชนีตลาดหุ้นจีนร่วมกลุ่มคำนวณหรือไม่ หากรับคาดส่งผลให้เม็ดเงินต่างประเทศหลายพันล้านดอลลาร์ไหลเข้าสู่ตลาดหุ้นจีน
14 มิ.ย. 2559

ผู้สื่อข่าวรายงานว่า ในวันพรุ่งนี้ (15 มิ.ย.) MSCI Inc.เตรียมประกาศผลว่า จะรวมหุ้นจีนจากตลาดหุ้นเซี่ยงไฮ้ และตลาดหุ้นเสิ่นเจิ้น ซึ่งเป็นตลาดจดทะเบียนหุ้น A-share เข้ารวมในการคำนวณดัชนี MSCI Emerging Markets Index หรือไม่ ในขณะเดียวกันหาก MSCI ตัดสินใจรวมหุ้นจีนเข้าไว้ในดัชนี MSCI Emerging Markets Index ก็จะส่งผลให้มีเม็ดเงินต่างประเทศจำนวนหลายพันล้านดอลลาร์ไหลเข้าสู่ตลาดหุ้นจีน ทั้งนี้แม้ว่าทางการจีนจะได้ดำเนินการเพื่อให้สอดคล้องกับความต้องการของ MSCI แล้ว แต่แรงเทขายที่เกิดขึ้นเมื่อวันจันทร์ที่ผ่านมาในตลาดหุ้นจีนสะท้อนให้เห็นถึงความไม่มั่นใจในการดำเนินการของทางการจีน